Tehotensko a uzivanie liekov
Dobry den.Prosim o nazor na uzivanie liekov diaprel v tehotenstve,momentalne uzivam 2 tabletky rano a inzulin 3xdenne.Moja diabetologicka mi povedala,ze ked otehotniem mi znizi davku liekov a prida inzulin,bojim sa ci nemozu lieky uskodit vsade citam ze sa maju vysadit este pred otehotnenim.dakujem
Dobrý deň,
ďakujeme za Vašu otázku.
Perorálne hypoglykemiká nie sú počas tehotenstva pri liečbe diabetu liekom prvej voľby, zvyčajne sa používa primárne inzulín. Voľba liekov u tehotných žien sa však vyberá s ohľadom na prínos liečby a možné riziká, ktoré z nej vyplývajú. Prihliadajú najmä na aktuálny zdravotný stav, ale aj klinické skúsenosti z praxe. Čo sa týka lieku Diaprel, z etických dôvodov sú u tehotných žien k dispozícii iba obmedzené údaje, tie však nepoukazujú na negatívny vplyv na plod. Dôležité v prípade tehotenstva je, aby ste mali pod kontrolou hladinu glukózy počas celej doby a v prípade akýchkoľvek ťažkostí alebo pochybností sa obrátili na Vašu diabetologičku.
Prajem Vám všetko dobré.
S pozdravom
PharmDr. Veronika Kiabová